( 157 ) 



vooren gheseyt is, doch soo wort sulcx merckelicker 

 bevesticht duer de lichamen dese gheluijden uijtende 

 als der heelsnaer ende haer helft, welcke oock in dobbel 

 reden sijn. Tselve heeft hem alsoo met de halfsnaer 

 tot huer vierendeel, achtendeel, sesttiendendeel 

 ende d'ander in die voortganck. Want alsnlcke 

 gheluyden al tvoornoemde ghelaet der selfheyt hebben, 

 met begrijpelicke ghedaente der viervoudighe 



achtvoudighe, sesthienvoudighe Reden der grofheijt. 

 Desgelycs is oock openbaer in al dander redens 

 buyten den boveschreven voortganck. Want 



nemende een deel des snaers wiens Reden tot 

 de heele den helft sij des Redens vande dobbelden 

 haer gheluyt sal oock tot halfweghe duer oirdeelick 

 leeghde ghedaelt sijn: Maer want dese bekende 

 daling de maet der grofheyt is ghelyck wij vooren 

 gheseyt hebben, soo is ons de Reden der grofheijt 

 hier bekent, ende alsoo met anderen dier ghelycken 

 waer uijt besloten wort dat ghelyck dit snaersdeel 

 tot dat snaersdeel, alsoo desens gheluyt tot diesens 

 gheluyt, dat is de snaersdeelen brenghen gheluyden 

 voort inde Reden haerder grootheden. Dit 



eertyts bemerckt sijnde, soo was de drangh na de 

 ware deeling des snaers alsoo datse de eijghentlicke 

 toonen begrepen die wij duer natuerlick ghesanck 

 synghen. twelck de Griecken tot onderscheyt van 

 tgheen sij Chromaticum ende Harmonicum heeten, 

 Diatonicum genus noemen, op dat alsoo tnatuerlick 

 ghesanck inde singconstighe reetschappen volcomelick 



